armvectores/hy_wikipedia_2023 huggingface dataset:
Ռոբերտ Նալբանդյան (քիմիկոս)

Ռոբերտ Մ. Նալբանդյան (անգլ.՝ Robert M. Nalbandyan, 1937, Երևան, Հայկական ԽՍՀ, ԽՍՀՄ - 2002), հայ քիմիկոս, պլանտացիանին ֆոտոսինթետիկ պրոտեինի համաստեղծող, ազատ ռադիկալների ասպարեզի առաջամարտիկ, քիմիայի բնագավառում տարբեր թեմաներով նշանավոր և բեղմնավոր հեղինակ։


== Կենսագրություն ==
Ռոբերտ Նալբանդյանը ծնվել է Երևանում, կրթությունը ստացել է Մոսկվայի պետական համալսարանում։ Նալբանդյանը կյանքի մեծ մասն ապրել և աշխատել է Երևանում, որտեղ նաև ղեկավարել է լաբորատորիա և դասախոսություններ է կարդացել։ Նա ճանաչվել է Խորհրդային Միության ամենահայտնի քիմիկոսներից մեկը և իր հետազոտություններում համագործակցել է ԽՍՀՄ-ի, ԱՄՆ-ի, Եվրոպայի և Ավստրալիայի գործընկեր քիմիկոսների հետ։ 
Երբ 1989 թվականին Հայկական Խորհրդային Սոցիալիստական Հանրապետությունը (ՀԽՍՀ) սկսեց պայքարել անկախություն ձեռք բերելու համար, Նալբանդյանը դարձավ ազգայնական շարժման քննադատներից։ Նրա կարծիքով՝ դա անխոհեմ էր և սեփական քաղաքական շահի համար ժողովրդի քարոզ էր։ Անկախանալուց հետո փոքր հանրապետությունում սկսվեցին էներգիայի պակասը, տնտեսական դժվարությունները և շրջափակումը. այդ ամենը, կարծես, ապացուցում էր նրա մտահոգությունները։ 1996 թվականին նա լքեց երկիրը և արտագաղթեց ԱՄՆ։
Գիտական հանրության մեջ հիմնականում հայտնի լինելով սպիտակուցների հետ կապված իր գիտահետազոտական աշխատանքներ0ով, Նալբանդյանն իր գործընկեր գիտնականների շրջանում ճանաչվել է նաև որպես առաջադեմ մտածող քիմիայի այլ ոլորտներում, այդ թվում՝ նեյրոքիմիայի։


== Ծանոթագրություններ ==
Կունսու

Կունսու (էստ․՝ Kunsu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լունմիչ

Լունմիչ (ռուս.՝ Лунмич ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուկտին գետի աջ ափին՝ 60 կմ հեռավորության վրա։ Գետի երկարությունը 59 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը -  03020200212103000023412
Հիդրոլոգիական ուսումնասիրությունների կոդը - 103002341
Ավազանի կոդը - 03.02.02.002'
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հոբելյարը (ֆիլմ, 2001)

«Հոբելյարը» (անգլ.՝ Birthday Girl), բրիտանա-ամերիկյան արտադրության 2001 թվականի քրեական կատակերգական դրամա, ռեժիսոր՝ Ջեզ Բաթերուորթ։ Սյուժեն հյուսվում է անգլիացի բանկային աշխատող Ջոն Բուկինգհեմի շուրջ, որը ռուսական ամուսնական ծառայությունների կայքից հարսնացու է ընտրում՝ Նադյային։ Ամեն ինչ կարգին էր, մինչև նրա ժամանումը, երբ պարզվում է, որ Նադյան անգլերեն չի խոսում, իսկ ավելի ուշ երկու անծանոթ տղամարդկանց ժամանումը, որոնք ներկայանում են որպես Նադյայի զարմիկ և զարմիկի ընկեր։ Ֆիլմում խաղացել են Նիկոլ Քիդմանը, Բեն Չապլինը, Մաթյո Կասովիտցը և Վենսան Կասելը։ Ֆիլմում միաժամանակ խոսում են անգլերեն և ռուսերեն։


== Երաժշտություն ==
Ֆիլմում հնչել են հետևյալ երգերը՝

Bob Sakek «The Most Beautiful Girl in the World»
Da Il Deuce «Dost Vas Mam! (I’ve Had It with You)»
Sick Rhyme Sayazz feat. Koolade & Dash «Pocasna Loza (VIP Lounge)»
Elaine Paige «Memory»
The Searchers «Sugar & Spice»
The Sunshine Fix «Age of the Sun»
The Ivy League «Funny How Love Can Be»
The Tremeloes «Even the Bad Times Are Good»
Ռոբի Ուիլյամս, Նիկոլ Քիդման «Somethin' Stupid»


== Հետաքրքիր փաստեր ==
Ֆիլմի նկարահանումներն ընթացել են Անգլիայում և Ավստրալիայում, 1999 թվականի օգոստոսից նոյեմբերը։
Դերասաններից ոչ մեկը, ինչպես նաև ռեժիսորը, չեն խոսում ռուսերեն։
Ռուս աղջկան մարմնավորելու համար Նիկոլ Քիդմանը գնաց Ավստրալիայում Ռուսաստանի դեսպանություն, որպեսզի նրան այնտեղ օգնեն սովորելու ռուսերեն մի քանի արտահայտություն։ Դրանից հետո նա սովորեց ռուսերեն հայհոյանքներ և կարող էր ռուսերենով տաքսի կանչել։
Տեսարաններից մեկում, երբ Ջոնը Ալեքսեյին հարվածում է կիթառով, կարելի է նկատել, որ կիթառը չի էլ դիպչում դերասանին։
Տեսարանների միջև, որոնցում Ջոնը հեռանում է օդանավակայանից և գալիս հյուրանոց, հետևելով տաքսուն, կարելի է նկատել, որ դերասանը սափրված է։


== Ծանոթագրություններ ==


== Արտաքին հղումներ ==
«Հոբելյարը (ֆիլմ, 2001)»(անգլ.) ֆիլմը Internet Movie Database կայքում
Review of Birthday Girl by cosmopolis.ch Archived 2013-01-01 at Archive.is
Birthday Girl at Rotten Tomatoes
Birthday Girl @ Box Office Mojo
Kill Em with Kindness

Kill Em With Kindness (Սպանիր նրանց բարությամբ), ամերիկացի երգչուհի Սելենա Գոմեսի երգը, որ նա ձայնագրել է իր Revival (2015) երկրորդ ալբոմի համար։
Սելենա Գոմեսը երգը գրել է Անտոնինա Արմատոյի, Թիմ Ջեյմսի, Բեննի Բլանկոյի (որը մասնակցել է նաև նրա Same Old Love հիթի ստեղծմանը), Dave Audé։ Որպես պրոդյուսեր հանդես են եկել Rock Mafia, Բեննի Բլանկոն և R3drum։ Ռադիոյով երգն սկսել է հեռարձակվել 2016 թվականի մայիսի 3-ին (ալբոմի չորրորդ սինգլը), իսկ երաժշտական տեսահոլովակը նկարահանվել է ապրիլի վերջին։
Տեսահոլովակը թողարկվել է 2016 թվականի հունիսի 6-ին VEVO-ում։ Տեսահոլովակը նկարահանվել է սև-սպիտակ երանգներով և հագեցած է սիմվոլիզմով. վարդերը խորհրդանշում են սեռական բռնությունը, փամփուշտները՝ պատերազմը, մոմը՝ աշխարհի վերջը, իսկ պարողները՝ գեղարվեստական պատկերը։ Մեկ շաբաթվա ընթացքում տեսահոլովակը հավաքել է 17 միլիոն դիտում։
Սելենա Գոմեսը երգը կատարել է Jingle Ball Tour 2015 փառատոնում իր ելույթի ժամանակ։ Այն ներկայացվել է նաև We Day-ում 2016 թվականի ապրիլի 7-ին։


== Հիթ-շքերթներ ==


== Հավաստագրումներ ==


== Ծանոթագրություններ ==
Զեմլյանկովսկի գյուղական խորհուրդ (Գլուխովսկի շրջան)

Անվան այլ կիրառումների համար տե՛ս՝ Զեմլյանկովսկի գյուղական խորհուրդ (այլ կիրառումներ)Զեմլյանկովսկի գյուղական խորհուրդ  (ուկրաիներեն՝ Землянківська сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Զեմլյանկովսկի գյուղական խորհրդում բնակվում էր 656 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աշխարհը ընկույզի կեղևում

Աշխարհը ընկույզի կեղևում (անգլ.՝ The Universe in a Nutshell), 2001 թվականին հրատարակված տեսական ֆիզիկայի մասին գիրք, որը գրել է Սթիվեն Հոքինգը։ Գրքում նա քննարկում է Լուկասյան պրոֆեսորների աշխատանքները՝ Գյոդելի անլրիվության, լարերի, քվանտային տեսությունները և սուպերգրավիտացիան։ Նա պատմում է ժամանակակից ֆիզիկայի պատմությունը և խնդիրները։ Նա առաջարկում է միացնել Այնշտայնի հարաբերականության տեսությունը և Ռիչարդ Ֆեյնմանի մի քանի պատմությունների մտահղացումները և ստանալ մեկ լրիվ տեսություն, որը կբացատրի տիեզերքում տեղի ունեցող ամեն ինչը։
«Աշխարհը ընկույզի կեղևում» գրքի համար Սթիվեն Հոքինգը 2002 թվականին արժանացել է Aventis մրցանակին, տեսական ֆիզիկայի շրջանակներում լավագույն գրող կատեգորիայում։ Գիրքը համարվում է 1988 թվականին հրատարակված «Ժամանակի համառոտ պատմություն»-ի սիկվելը։


== Գլուխներ ==
Հարաբերականության համառոտ պատմություն / A Brief History of Relativity
Ժամանակի ձևը / The Shape of Time
Աշխարհը ընկույզի կեղևում / The Universe in a Nutshell
Կանխագուշակելով ապագան / Predicting the Future
Պաշտպանելով անցյալը / Protecting the Past
Մեր ապագա՞ն։ Աստղային ճանապա՞րհ, թե՞ ոչ / Our Future? Star Trek or Not?
Բրանայի նոր աշխարհը / Brane New World


== Տես նաև ==
Ռոջեր Պենրոուզ
Պոզիտիվիզմ


== Ծանոթագրություններ ==
(162) Լաուրենտիա

(162) Լաուրենտիա (անգլ.՝ Laurentia), աստերոիդ աստերոիդների հիմնական գոտում։ Հայտնաբերվել է 1876 թվականի ապրիլի 21-ին Պրոսպեր Անրիի կողմից Փարիզում։
Միջին հեռավորությունը Արեգակից կազմում է 3,018683 ա. մ., առավելագույնը մոտենում է 2,4807 ա. մ. հեռավորության վրա և հեռանում 3,5567 ա. մ., իսկ Երկրի ուղեծրին Լաուրենտիա աստերոիդը նվազագույնը մոտենում է 1,5003 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1915,69 երկրային օրվա ընթացքում, իր ուղեծրով շարժվելով միջինում 0,187922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,1° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(162) Լաուրենտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեխասի բարձր շենքերի ցանկ

Տեխասի բարձր շենքերի ցուցակը, բարձրահարկ շենքեր Տեխաս նահանգում։


== Կառուցված շենքերը ==
Այս ցուցակում նշված են ամենաբարձր Տեխաս նահանգի շենքերը 180 մետրից ոչ պակաս։


== Ծանոթագրություններ ==
Տոմարովո (գյուղ, Վոլոսովսկի շրջան)

Տոմարովո (ռուս.՝ Томарово), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շկոտովսկի շրջան

Շկոտովսկի շրջան (ռուս.՝ Шкотовский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1926 թվականին։ Վարչական կենտրոնը՝ Սմոլյանինովո։


== Աշխարհագրություն ==
Շրջանի տարածքի մակերեսը կազմում է 2664,5 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 24364 մարդ։ Բնակչության խտությունը կազմում էր 9,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լիբերեց

Լիբերեց (չեխ․՝ Liberec), նախկինում՝ Ռեյխենբերգ (գերմ.՝  Reichenberg), քաղաք Չեխիայի հյուսիսում՝ Նիսա-Լուժիցկա գետի ափին։ Հանդիսանում է Լիբերեցի երկրամասի ու Լիբերեցի շրջանի վարչական կենտրոնը։ 2012 թվականի տվյալների համաձայն՝ քաղաքի բնակչությունը կազմում է 101 983 մարդ։


== Պատմություն ==
Քաղաքը փաստաթղթերում առաջին անգամ հիշատակվել է 1352 թվականին Reychinberch անվամբ։
1579 թվականին քաղաքում հիմնադրվել է տեքստիլ մանուֆակտուրա, սակայն արդյունաբերության զարգացմանը խանգարել է Երեսնամյա պատերազմը։ 1622 թվականից մինչ 1634 թվականը քաղաքը գտնվել է Ալբրեխտ ֆոն Վալենշտեյնի տիրապետության տակ, ում մահից հետո պատկանել է Գալաս տոհմին։
Յոթնամյա պատերազմի ժամանակ՝ 1757 թվականին, քաղաքից ոչ հեռու տեղի է ունեցել Ռեյխենբերգի ճակատամարտը։
Քաղաքը ծաղկում է ապրել XIX դարի վերջին։ Այդ ժամանակաշրջանին են վերաբերում քաղաքի շատ կառույցներ, այդ թվում՝ քաղաքապետարանի շենքը, Օպերայի շենքը, Հյուսիսային Չեխիայի թանգարանը։ Քաղաքի պատմական կենտրոնից վերև՝ բլուրների վրա, կառուցված է ռոմանտիզմի ոճով շինություն։
XIX—XX դարերում քաղաքում գերակշռում էր գերմանական համայնքը։ Լիբերեցը եղել է Սուդետյան Գերմանիայի կենտրոնը։ 


== Տեսարժան վայրեր ==
Լիբերեցի քաղաքապետարան (1893 թվական, բարձրությունը՝ 65 մետր, նեոռենեսանս)
Լիբերեցի բերդ (հիմնադրվել է XVI դարում, վերակառուցվել է XVIII դարում)
Վալդշտեյնի տնակներ (XVII դար)
Անտոնի Մեծի եկեղեցի (XVI դար)
Սուրբ Խաչի եկեղեցի բարոկկո ոճով (1695—1698 թվականներ, վերակառուցվել է 1753—1756 թվականներին)
Յեշտեդի հեռուստաաշտարակ, կառուցվել է Յեշտեդ սարի վրա 1968 թվականին, քաղաքի խորհիդանիշն է ու Չեխիայի ազգային մշակույթի հուշարձաններից մեկը
Պատկերասրահ
Հյուսիսային Չեխիայի թանգարան
Կենդանաբանական այգի — Եվրոպայի ամենահայտնի կենդանաբանական այգիներից մեկը


== Բնակչություն ==


== Տրանսպորտ ==
ԼԻբերեցը հարևան Յաբլոնեց բնակավայրի հետ կապված է տրամվայի գծով։ Գերմանիայի Ցիտաու քաղաքից Լեհաստանի Պորալյուվ գյուղով անցնելով Լիբերեց կարելի է հասնել ոտքով մեկ օրում կամ գնացքով 27 րոպեում՝ լինելով երեք պետություններում։


== Գիտություն ==
Լիբերեցում գործում է Ազգային գիտական գրադարանը (նոր շենքը կառուցվել է 2000 թվականին) ին։


== Մարզական կյանք ==
2009 թվականին Լիբերեցում անցկացվել է դահուկային սպորտի աշխարհի առաջնությունը։


== Արտաքին հղումներ ==
Քաղաքի պաշտոնական կայքը
Веб-камера г. Либерец


== Ծանոթագրություններ ==
Իլիկաօձ

Կոտրտվող իլիկամողես, (լատ.՝ Anguis fragilis), կոտրտվող սղոսկուկ, լորտու, իլիկամողեսների կամ սղոսկուկների ընտանիքի իսկական իլիկամողեսների (լատ.՝ Anguis) ցեղի մողես։


== Ընդհանուր բնութագիր ==
Մարմնի երկարությունը, մինչև 14 սմ է, պոչինը՝ գրեթե նույն չափի։ Մեջքային ուցորովայնային մակերեսների թեփուկները միանման են, կլորավուն, հարթ ու փայլուն։ Մեջքի ընդհանուր գունավորումը մոխրագույնից մուգ շագանակագույն է, հաճախ՝ մետաղ, փայլով։ Երիտասարդների, երբեմն նաև հասուն էգերի ողնաշարի երկայնքով հաճախ ձգվում է 1-2 մուգ զոլ։ Կողմնային ու որովայնային մակերեսները սև են կամ մուգ շագանակագույն։ Աճմանը զուգընթաց մարմնի մեջքային մակերեսն աստիճանաբար մգանում է և դառնում մուգ գորշագույն կամ գորշաշագանակագույն, կողքերը և փորիկն ընդունում են բաց գույն, մարմնի կողքերին ի հայտ է գալիս 2 շերտագիծ։ Հասուն արուների մեջքին կամ կողքերին կան խոշոր, երկնագույն բծերի շարքեր։ Թաքնվում է տերևների մակերեսային շերտերի, քարերի տակ և այլ թաքստոցներում, նաև այլ կենդանիների բներում։


== Բնակություն ==
Հայաստանում տարածված է Շիրակի, Արագածոտնի, Կոտայքի, Արարատի, Գեղարքունիքի, Վայոց ձորի, Սյունիքի, Տավուշի և Լոռու մարզերում։ Հանդիպում է անտառային, մարգագետնատափաստանային, լեռնատափաստանային բուսականությամբ քարքարոտ տարածքներում ու այգիներում։ 
Ձմեռում է սեպտեմբերի երկրորդ կեսից՝ ծառերի արմատների տակ կամ կրծողների բներում։ Ձմեռելիս կարող են հավաքվել մի քանի տասնյակ առանձնյակներ։ Գարնանը հայտնվում է մարտի վերջ-ապրիլի սկզբին։ Սնվում է հիմնականում անողնաշարավորներով։ Ձվակենդանածին է։ Հուլիսի կեսերից սեպտեմբերի կեսերը էգը ծնում է 5-12 ձագ։ Սեռահասուն է դառնում 3 տարեկանում։ Հաճախակի խնամվում է անազատ պայմաններում՝ որպես գեղազարդիչ տեսակ։ Հասուն անհատների մեջքային մասը մուգ դարչնագույն է կամ դեղնավուն, կողքերը և փորային մասը մուգ սրճագույն են։ Տարածված է Կենտրոնական և Հարավային Եվրոպայում, Կիպրոսում, Փոքր Ասիայում, Իրանում, Հարավ-արևմտյան Թուրքիայում, Կովկասում։ Հայաստանում իլիկաօձը ապրում է հյուսիսային շրջանների խոնավ անտառային վայրերում։ Ձվակենդանածին է, սնվում է փափկամարմիններով, անձրևորդերով, միջատներով։


== Պատկերասրահ ==
Գևորգ Մադոյան (այլ կիրառումներ)

Գևորգ Մադոյան անուն-ազգանունով հայտնի են հետևյալ անձինք.

Գևորգ Արշակի Մադոյան (1911 - 1990), ուսուցիչ ու լրագրող, 19-րդ դարի ազատագրական շարժումների ակտիվ մասնակից։
Գևորգ Արշակի Մադոյան (ծն.` 1969), հայագետ։
Ասմար

Ասմար, գյուղ Արևմտյան Հայաստանում, Էրզրումի վիլայեթի Այնթապի գավառակում։


== Պատմություն ==
Հայ բնակչությունը 1915 թվականի Մեծ եղեռնի ժամանակ գաղթել է Կովկաս։


== Բնակչություն ==
1909 թվականին ուներ 103 տուն հայ և թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստրոպիանա

Ստրոպիանա (իտալերեն՝ Salasco), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 12 կմ² տարածք։ Բնակչությունը 2008 թվականի տվյալներով 1240 մարդ է։ Հեռախոսային կոդը՝ 0161։ Փոստային ինդեքս 13010։ Խտությունը՝ 67 մարդ/կմ²։


== Ժողովրդագրություն ==
Բնակչության աճ.


== Ծանոթագրություններ ==


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժամհայր (անձնանուն)

Անվան այլ կիրառումների համար տե՛ս՝ Ժամհայր (այլ կիրառումներ)Ժամհայր, հայկական արական անուն։ Առաջացել է հայերեն ժամ և հայր բառերից։ Հավանաբար նշանակում էր «եկեղեցասեր մարդ»։ Անվան իգական ձևն է Ժամխաթուն։ Հիշատակվել է մեկ անգամ Արցախի Հախում գյուղի մոտ՝ Շխմուրատայ վանքի մի խաչքարի անթվական արձանագրության մեջ։


== Գործածություն ==
Ժամհայր - XII դարի հայ ճարտարապետ։


== Ծանոթագրություններ ==
Երիցաղբյուր

Երիցաղբյուր, աղբյուր Հայաստանի Վայոց ձորի մարզում, Գնիշիկ գետի աջափնյակում, Գանձակ գյուրլից 2,5 կմ հարավ-արևմուտք։


== Ծանոթագրություններ ==
Լուցիոս Վերոս

Լուցիոս Վերոս (լատ.՝ Lucius Verus, անունն ամբողջությամբ՝ լատ.՝ Lucius Ceionius Commodus Verus, դեկտեմբերի 15, 130, Հռոմ, Հռոմեական կայսրություն - 169, Altinum, Հռոմեական կայսրություն), Հռոմի կայսր 161-ից առ 169 թթ. Անտոնինոսների հարստությունից, Մարկոս Ավրելիոսի գահակիցը։


== Ծանոթագրություններ ==
Բերուլ

Բերուլ (ֆր.՝ Bérulle), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 259 մարդ, բնակչության խտությունը` 15.70 մարդ/կմ²։ Բնակավայրը զբաղեցնում է 16.5 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 105 կմ հարավ-արևմուտք, Տրուա քաղաքից` 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 155 աշխատունակ (15-64 տարեկան) բնակիչ, որոնցից ակտիվ էին 112-ը, իսկ ոչ ակտիվները` 43։ Ակտիվության ցուցանիշը կազմում է 72,3 %։ 112 աշխատունակ մարդկանցից աշխատել է 102 անձ (63 տղամարդ և 39 կին)։ Գործազուրկ են եղել 10 անձ (3 տղամարդ և 7 կին)։ 43 անաշխատունակներից 8-ը եղել են աշակերտներ կամ ուսանողներ, 26-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռաուդսեպա (այլ կիրառումներ)

Ռաուդսեպա անունը կամ տերմինը կարող է վերաբերել հետևյալ հոդվածներին․

Ռաուդսեպա - գյուղ Էստոնիայի Օտեպյաե շրջանի կազմում։
Ռաուդսեպա - գյուղ Էստոնիայի Վառստու շրջանի կազմում։
Ռաուդսեպա - գյուղ Էստոնիայի Վիռու շրջանի կազմում։
Բեռնարդ Քելլերման

Բեռնհարդ Քելլերման (Kellermann) (մարտի 4, 1879(1879-03-04)[…], Ֆյուրտ, Միջին Ֆրանկոնիա, Բավարիա, Գերմանական կայսրություն - հոկտեմբերի 17, 1951(1951-10-17)[…], Կլյայն Գլյայնիկե, Բաբելսբերգ, Պոտսդամ, Գերմանիա), գերմանացի գրող։ Կրթությունն ստացել է Մյունխենի բարձրագույն տեխնիկական դպրոցում։ Վաղ շրջանի վեպերում («Եստերը և Լին», 1904 և այլն) զգացվում է նեոռոմանտիզմի ազդեցությունը։ «Թունել» (1913) վեպը նշանավորել է Բեռնհարդ Քելլերմանի անցումը ժամանակակից սոցիալական թեմատիկային։ Բեռնհարդ Քելլերմանը ողջունել է Հոկտեմբերյան սոցիալիստ, մեծ հեղափոխությունը և 1918 թվականի Նոյեմբերյան հեղափոխությունը Գերմանիայում («Նոյեմբերի ինը», 1920, վեպ)։ «Անատոլ քաղաքը» (1932) վեպում տվել է կապիտ․ քաղաքի պատկերը։ Ֆաշիզմի տարիներին մնացել է Գերմանիայում։ Այդ շրջանի վեպերը գրված են քննադատական ռեալիզմի ոգով։ 1945 թվականից հետո Բեռնհարդ Քելլերմանն եղել է գերմանական մշակույթի դեմոկրատ, բարեփոխման ակտիվ մասնակից, «Կուլտուրբունդի» հիմնադիրներից և ղեկավարներից մեկը։ «Մահվան պարը» վեպում (1948, հայկական հրատարակչություն 1965) բացահայտել է ֆաշիզմի հանցավոր, բարոյազուրկ էությունը։ 1948 թվականին, գերմանական դեմոկրատական մտավորականության առաջին պատգամավորության կազմում, կնոջ հետ ԽՍՀՄ այցելելուց հետո, գրել է «Մենք վերադառնում ենք Սովետական Ռուսաստանից» ակնարկների գիրքը, որտեղ մեծ համակրանքով պատմում է խորհրդային ժողովրդի կյանքի մասին։ ԳԴՀ ազգային մրցանակ (1949)։
Հաջիքյոյի գավառակ

Հաջիքյոյ, գավառակ Արևմտյան Հայաստանում, Սեբաստիայի վիլայեթում։ Կենտրոնը Հաջիքյոյ գյուղն էր։
Բնակչության մասին ստույգ տեղեկություններ չկան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տրիտիում

Տրիտիում (լատ․՝ Tritium), ջրածնի ռադիոակտիվ իզոտոպ, զանգվածի թիվը՝ 3: 1934 թվականին հայտնագործել են Է․ Ռեզերֆորդը, Մ․ Լ․ Օլիֆանտը և Պ․ Հարտեկը։ Տրիտիումը p-ակտիվ է։ Տրիտիումի միջուկը տրիտոնն է։ Բնության մեջ տրիտիումի աննշան քանակություն գոյանում է ազոտի ատոմների վրա տիեզերական ճառագայթման նեյտրոնների ազդեցությամբ, ինչպես նաև նույն ճառագայթման առաջացրած միջուկային ճեղքումների ժամանակ։ Ստացված տրիտիումի և օդի թթվածնի միացումից առաջացած «գերծանր ջուրը» անձրևի հետ իջնում է երկրի վրա։ Արհեստականորեն տրիտիումը ստացվում է միջուկային ռեակտորում՝ լիթիումային թիրախի նեյտրոնաճառագայթման ժամանակ կամ ցիկլոտրոնում՝ դեյտերիումի կամ բերիլիումի թիրախները դեյտրոնների փնջով ռմբակոծելիս։ Տրիտիումը կիրառվում է ջերմամիջուկային սինթեզի ռեակցիաներում՝ որպես կարևորագույն բաղադրիչ, ջերմամիջուկային ռումբերում՝ որպես վառելիք, ինչպես նաև քիմիական, կենսաբանական և ջրաբանական հետազոտություններում։
JR (երգիչ)

Կիմ Ջոնգ Հյոն (հանգըլ՝ 김종현, հանջա՝ 金鍾炫, կոր․ նոր․ ռոմ․՝ Gim Jong-hyeon, հունիսի 8, 1995(1995-06-08), Գանգնընգ, Գանգվոն, Հարավային Կորեա), առավել հայտնի բեմական JR անվամբ, հարավկորեացի երգիչ, դերասան և հարավկորեական NU'EST բոյ-բենդի առաջնորդ։ Հայտնի է նաև 2017 թվականին  Produce 101 Season 2 հեռուստասերիալում մասնակցությամբ։


== Կարիերա ==
JR-ը նկարահանվել է Orange Caramel-ի "Bangkok City" տեսահոլովակում։ Համատեղ կատարում է ունեցել Յուիի "Sok Sok Sok" երգում։


=== 2012–ներկա։ NU'EST և սոլո գործունեություն ===

2012 թվականի մարտի 15-ին JR-ը որպես հիմնական ռեփեր, հիմնական պարող և խմբի առաջնորդ առաջնաելույթ է կատարել NU'EST խմբում։
JR-ը մասնակցել է "Produce 101 Season 2" հեռուստատեսային ռեալիթի շոուին՝ գրավելով 14-րդ հորիզոնականը։ Շարունակելով Produce 101 Season 2-ի հետ համագործակցությունը՝ JR-ը դառնում է Labiotte կոսմետիկ ընկերության մոդել։ JR-ը նաև մասնակցություն է ունեցել JTBC հեռուստաալիքի եթերում հեռարձակվող "Night Goblin" շոուին որպես մշտական հյուր, իսկ tvN հեռուստաալիքի եթերում հեռարձակվող Shadow Singer երաժշտական հաղորդմանը՝ որպես գնահատող։
2018 թվականի հունիսի 27-ին հաստատվել է Mnet հեռուստաալիքի եթերում հեռարձակվելիք "Mnet Love" ռեալիթի շոու JR-ի մասնակցությունը։


== Սկավառակագրություն ==


=== Սինգլներ ===


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Հեռուստատեսային հաղորդումներ ===


== Ծանոթագրություններ ==
Բանանց (այլ կիրառումներ)

Բանանց անունը կարող է վերաբերել.

Բանանց՝ գյուղ ներկայիս Ադրբեջանական Հանրապետության Դաշկեսանի շրջանում,
Բանանց, գետ Ադրբեջանական Հանրապետության Դաշկեսանի շրջանի Բանանց գյուղի մոտ,
Բանանց (մարզադաշտ)՝ ֆուտբոլային մարզադաշտ ֆուտբոլային մարզադաշտ Հայաստանի Հանրապետության մայրաքաղաք Երևանի Մալաթիա-Սեբաստիա վարչական շրջանում,
«Բանանց»՝ ֆուտբոլային ակումբ Հայաստանի Հանրապետությունում, որը վերանվանվել է «Ուրարտու ՖԱ»-ի։
«Բանանց-2» ֆուտբոլային ակումբ Հայաստանի Հանրապետությունում։Նաև՝

Նոր Բանանց՝ գյուղ Արցախի Հանրապետության Շահումյանի շրջանում, որն իր անունը ստացել է Բանանց գյուղի անունից։
Ստարոե Սուբխանկուլովո

Ստարոե Սուբխանկուլովո (ռուս.՝ Старое Субханкулово, բաշկիրերեն՝ Иҫке Собханғол), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 487 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրակակայունություն

Կրակակայունություն, մետաղների և համաձուլվածքների՝ բարձր ջերմաստիճաններում օդի կամ գազային այլ միջավայրերի ներգործությամբ մակերևույթի քիմիական քայքայմանը դիմադրելու ընդունակություն։ Օքսիդացնող մթնոլորտում մետաղի (համաձուլվածքի) կրակակայունությունը որոշվում է մետաղի մակերևույթին առաջացող օքսիդների շերտի (օքսիդաթաղանթ) հատկություններով։ Օքսիդաթաղանթը դժվարացնում է գազի դիֆուզիան դեպի մետաղի խորքը և դրանով խոչընդոտում գազային կոռոզիայի զարգացմանը։ Կրակակայունության քանակական բնութագրերն են. թթվածին կլանելու հաշվին փորձարկվող նմուշի զանգվածի մեծացումը կամ նմուշի մակերևույթից օքսիդաթաղանթը հեռացնելու պատճառով զանգվածի փոքրացումը։ Այդ բնութագրերը տրվում են մետաղի միավոր մակերևույթի համար փորձարկման ժամանակի միավորի ընթացքում։ Միաժամանակ հաշվի է առնվում նմուշի (շինվածքի) մակերևույթի վիճակը, որը միևնույն քանակական բնութագրերի դեպքում կարող է լինել որակապես տարբեր։ Կրակակայունությունը, ինչպես նաև կրակաամրությունը, տվյալ նյութի՝ բարձր ջերմաստիճանային ծառայության համար պիտանի լինելու հիմնական հայտանիշներն են։
Նովայա Օդեսա (գյուղ, Կրասնոկուտի շրջան)

Անվան այլ կիրառումների համար տե՛ս՝ Նովայա ՕդեսաՆովայա Օդեսա (ուկրաիներեն՝ Нова Одеса), գյուղ Ուկրաինայի Խարկովի մարզի Կրասնոկուտի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շահումյան փողոց (այլ կիրառումներ)

Շահումյան փողոց անվանումը կարող է վերաբերել.

Շահումյան փողոց (Դոնի Ռոստով)
Շահումյան փողոց (Կրասնի Սուլին)
Բադվոժ (Վոյ Վոժի վտակ)

Անվան այլ կիրառումների համար տե՛ս՝ Բադվոժ (այլ կիրառումներ)Բադվոժ (ռուս.՝ Бадьвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոյ Վոժ գետի ձախ ափին՝ 30 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061982
Կոդը ըստ հիդրոլոգիական հետազոտության (ՌԴ) — 103006198
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Միտենկա (գյուղ, Գագարինսկի շրջան)

Միտենկա (ռուս.՝ Митенка), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թափարիզ

Թափարիզ, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Բայազետ քաղաքից 12 կմ հարավ-արևմուտք, Բայազետ-Բերկրի ճանապարհի վրա։


== Պատմություն ==
Թափարիզի հայ բնակիչները 1877-1878 թվականների ռուս-թուրքական պատերազմից հետո գաղթել և վերահաստատվել են Երևանի նահանգի Նոր Բայազետի գավառի Քյոսամամեդ (այժմ Գանձակ) գյուղում։


== Բնակչություն ==
XIX դարի վերջերին ուներ 30 տուն քուրդ բնակիչ։


== Պատմամշակութային կառույցներ ==
Թափարիզից հարավ և արևմուտք կան հին բերդի պարիսպների մնացորդներ, որոնք կառուցված են մշակված և անմշակ բազալտե քարերով։ Բերդի մասին նկարագրել է եվրոպացի ճանապարհորդ Թեքսեն։
Ըստ Հ. Մանանդյանի հնարավոր է, որ Թափարիզում է գտնվել Սեբեոս պատմիչի հիշատակած Որդսպու բերդը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լոլինգ (լաոսյան տառ)

Լոլինգ («կապիկ»), լաոսերեն այբուբենի 22-րդ տառը։ Նման է թաիլանդերեն այբուբենի հենց «լոլինգ» տառին։ Լաոսերեն այբուբենում համարվում է աքսոնտամ տառ, այսինքն՝ ցածր կարգի։ Արտասանվում է ձայնավոր։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Կոթեն

Կոթեն (ֆր.՝ Cottun), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 175 մարդ, բնակչության խտությունը` 46.42 մարդ/կմ²։ Բնակավայրը զբաղեցնում է 3.77 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 33 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 120 աշխատունակ (15-64 տարեկան)  բնակիչ, որոնցից ակտիվ էին 76-ը, իսկ ոչ ակտիվները` 44։ Ակտիվության ցուցանիշը կազմում է 63,3 %։ 76 աշխատունակ մարդկանցից աշխատել է 71 անձ (36 տղամարդ և 35 կին)։ Գործազուրկ են եղել 5 անձ (0 տղամարդ և 5 կին)։ 44 անաշխատունակներից 8-ը եղել են աշակերտներ կամ ուսանողներ, 32-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոլին Ակկար

Պոլին Ակկար (ֆր.՝ Pauline Acquart, դեկտեմբերի 17, 1992(1992-12-17), Փարիզ), ֆրանսիացի դերասանուհի։


== Կենսագրություն ==
Առավել հայտնի է 2007 թվականին նկարահանված «Ջրային շուշաններ» ֆիլմում խաղացած գլխավոր դերով, որտեղ Ակկարը խաղացել է իր առաջին և ամենահաջողակ դերը. նա խաղում էր Մարիի կերպարում։ Հետաքրքիր է, որ Պոլին կինոյի նկարահանման հրապարակում հայտնվեց պատահական կերպով. 2006 թվականին ֆիլմի քասթինգի տնօրենը նկատեց նրան Լյուքսեմբուրգյան այգում, և որոշվեց աղջկա ճակատագիրը։
Ակկարը նկարահանվել է մեծ կինոյում, կարճամետրաժ ֆիլմերում և «Մորիարթի» խմբի տեսահոլովակում։ Նա 2010 թվականին հանդես է եկել թատերական դեբյուտով։


== Ֆիլմագրություն ==
2007 — Ջրային շուշաններ — Naissance des pieuvres — Մարի
2010 — Եզր — La lisière — Էլեն
2011 — Ժաննայի լռությունը  — Jeanne captive — ատաղձագործի դուստրը
2011 — Առանց ձայնի (կարճամետրաժ) — Sans faire de bruit — Լետիցիա
2012 — Քաստինգ (կարճամետրաժ)
2012 — Ուրիշ արյուն (կարճամետրաժ) — L’autre sang — Դորոթեա
2013 — Հետևանքները — Les lendemains — Նանու
2013 — Միջերգ — Parenthèse — Պոլին


== Ծանոթագրություններ ==


== Արտաքին հղումներ ==
Полин Аккар (անգլ.) Internet Movie Database կայքում
offizieller deutscher Trailer zu Water Lilies auf YouTube
offizielle Seite vom deutschen Realfiction Filmverleih Archived 2017-09-24 at the Wayback Machine. zu La Lisière – Am Waldrand
Էդուարդ Երզնկյան

Էդուարդ Լևոնի Երզնկյան (1950, Հաղպատ, Լոռու մարզ), ուրոլոգ։ Բժշկական գիտությունների թեկնածու (1996)։


== Կենսագրություն ==
Ավարտել է Երևանի պետական բժշկական ինստիտուտը (1978)։ 1970-1972 թվականներին ծառայել է ԽՄՀՄ ԶՈՒ-ում։ 1978-2000 թվականներին աշխատել է Երևանի հանրապետական հիվանդանոցում, 6-րդ բուժմիավորումում, 2000-ից՝ Երևանի Մխիթար Հերացու անվան պետական բժշկական համալսարանի վիրաբուժական հիվանդությունների 2-րդ ամբիոնի դոցենտ։ Այժմ աշխատում է Ուրոլոգիյաի կենտրոնում որպես բաժնի վարիչ։
1988-1994 թվականներին կամավոր մեկնել է Ստեփանակերտ, Շահումյանի, Մարտակերտի, Հադրութի շրջաններ, բուժել և վիրահատել է հարյուրավոր ազատամարտիկների և խաղաղ բնակիչների։


== Աշխատություններ ==
Աշխատությունները վերաբերում են միզաքարային հիվանդությունների հարցերին։


== Աղբյուրներ ==
Էդուարդ Լևոնի Երզնկյան
Պաբլո Գալիմբերթի դի Վետրի

Պաբլո Գալիմբերթի դի Վետրի (իսպ.՝ Pablo Jaime Galimberti di Vietri, մայիսի 8, 1941(1941-05-08), Մոնտեվիդեո, Ուրուգվայ), ուրուգվայցի հռոմի-կաթոլիկ կրոնական գործիչ, 1983 թվականի դեկտեմբերի 12-ից մինչև 2006 թվականի մայիսի 16-ը Սան Խոսե դե Մայոթեմի եպիսկոսոսն էր, 2006 թվականի մայիսի 16-ից առ այսօր Սալտո թեմի եպիսկոպոսն է :


== Կենսագրություն ==
Ավարտել է Մոնտեվիդեոյի Բարձրագույն հոգևոր ճեմարանը, լսել է Ուրուգվայի ինստիտուտի աստվածաբանական դասախոսությունները։ Ավելի ուշ սովորել է աստվածաբանություն՝ Գրիգորյան պապական համալսարանում՝ Հռոմում (1965-1969)։ 1969 ծառայել է Սենթ Լուիսում որպես դպիր (նահանգ Միսսուրի, ԱՄՆ). Վերադառնալով Ուրուգվայ, ձեռնադրվել է քահանա մայիսի 29-ին, 1971 թ.:
Ուրուգվայի աստվածաբանական համալսարանի փիլիսոփայական կրոնի և դավաբանության պրոֆեսոր է։
Անհավատների գծով «Ազգային Եպիսկոպոսի Հարցերի Հանձնաժողովի» գլխավոր տնօրենն է և անհավատների գծով քարտուղարության խորհրդատուն է։
1983 թվականի դեկտեմբերի 12-ից մինչև 2006 թվականի մայիսի 16-ը Սան Խոսե դե Մայոթեմի եպիսկոսոսն էր, 2006 թվականի մայիսի 16-ից առ այսօր Սալտո թեմի եպիսկոպոսն է։
1998 թվականից մինչև 2000 թվականը եղել է Ուրուգվայի եպիսկոպոսի համաժողովի նախագահի տեղակալ (Conferencia Episcopal del Uruguay), իսկ 2001 թվականից 2003 թվականը արդեն զբաղեցրել է գլխավոր քարտուղարի պաշտոնը։ 2004-2006 թվականներին եղել է նախագահ է։


== Ծանոթագրություններ ==


== Արտաքին հղումներ ==
Bishop Pablo Jaime Galimberti di Vietri(անգլ.)
Օտտավա շրջան (Կանզաս)

Անվան այլ կիրառումների համար տե՛ս՝ Օտտավա շրջան (այլ կիրառումներ)Օտտավա շրջան (անգլ.՝ Ottawa County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.867 կմ² է, բնակչությունը՝ 6.163 մարդ (2000 թ. տվյալներով)։ Շրջկենտրոնն է Մինեապոլիս բնակավայրը։ Կազմավորվել է 1860 թ.։
Կարմելո

Կարմելո (իսպ.՝ Carmelo) բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 18 041 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Քաղաքի պաշտոնական կայքը Archived 2015-07-07 at the Wayback Machine. (Իսպաներեն)
Հարավային Կորեայի դրոշ

Կորեայի Հանրապետության դրոշ կամ Թեգըկգի (կորեերեն՝ 대한민국의 국기), զինանշանի և օրհներգի հետ միասին համարվում է Հարավային Կորեայի պետական խորհրդանիշերից մեկը։


== Պատմություն ==
Կորեայի Հանրապետության ներկայիս դրոշն ընդունվել է 1948 թվականին։ Այն Թեգըկգի դրոշի (կորեերեն՝ 태극기, թարգ․՝ Մեծ Սկզբի դրոշ) փոփոխված տարատեսակն է․ Թեգըկգին՝ որպես պետական դրոշ օգտագործել են և՛ Չոսոնի (1883-1897), և՛ Կորեական կայսրության (1897-1910), և՛ Կորեայի Հանրապետության ժամանակավոր կառավարությունները։ Օրիգինալ Թեգըկգին ստեղծել է Չոսոնի թագավորության թարգմանիչ Լի Ընգ Ջունը (կորեերեն՝ 이응준) 1882 թվականին։


== Նկարագրություն ==
Սպիտակը համարվում է Կորեայի ազգային գույնը։ Կենտրոնական խորհրդանշանը արտացոլում է տիեզերքին՝ որպես մեկ ամբողջական (դաոսիզմ) հայացքները․ այս պատկերում առկա երկու հակադարձ էներգիաները՝ «ին»֊ը և «յան»֊ը միահյուսվում են, փոխազդում իրար (ինը համապատասխանում է կապույտ գույնի էլեմենտին, յանը՝ կարմիրին)։
Ին և Յան, Մեծ Սկիզբ, կորեերեն՝ «Թեգըկ» (կորեերեն՝ 태극), այդ պատճառով էլ դրոշը ստացել է «Թեգըկգի»՝ Մեծ Սկզբի դրոշ անվանումը (կորեերեն՝ 태극기)։ Դրոշի անկյուններով տեղադրված են տրիգրամներ, որոնք էլ իրենց հերթին կազմված են «ին»֊ից (ընդհատված գծեր) և «յան»֊ից (անընդհատ գծեր)։ Տրիգրամները խորհրդանշում են (վերևի մասից՝ ժամացույցի սլաքի ուղղությամբ)՝ երկինք, հարավ, ամառ, օդ; Լուսին, արևմուտք, աշուն, ջուր; Երկիր, հյուսիս, ձմեռ, հող; Արև, արևմուտք, գարուն և կրակ։
Սև գույնը խորհրդանշում է զգոնություն, հաստատակամություն, ողջախոհություն և արդարություն։


== Տրիգրամներ ==


== Չափսեր ==


== Գույներ ==


== Հին Թեկըգկներ ==

		
		
		
		
		
		
		


== Հարավային Կորեայի այլ դրոշներ ==

		
		


== Գրականություն ==
Karl-Heinz Hesmer։ Flaggen und Wappen der Welt. Geschichte und Symbolik der Flaggen und Wappen aller Staaten. Bertelsmann-Lexikon-Verlag, Gütersloh 1992, ISBN 3-570-01082-1.
Whitney Smith, Ottfried Neubecker։ Die Zeichen der Menschen und Völker. Unsere Welt in Fahnen und Flaggen. Reich Verlag, Luzern 1975, ISBN 3-7243-0115-4.


== Ծանոթագրություններ ==
Ռոժա Դոմաշցինա

Ռոժա Դոմաշցինա (Upper Sorbian: Róža Domašcyna, օգոստոսի 11, 1951(1951-08-11), Zerna, Ralbitz-Rosenthal), լուժիչ բանաստեղծուհի։ Յակուբ Չիշինսկու անվան մրցանակի դափնեկիր է։


== Կենսագրություն ==
Ռոժա Դոմաշցինան ծնվել է 1951 թվականի օգոստոսի 11-ին սորբական Սերնյանի (Ցերնա) գյուղում։ 1968-1972 թվականներին աշխատել է լուժիկյան մանկական «Płomjo» հանդեսի և «Nowa Doba» օրաթերթի (այժմ՝ «Serbske Nowiny») խմբագրություններում։ 1970 թվականից հրատարակել է իր բանաստեղծությունները լուժիչյան պարբերական մամուլում։ 1979 թվականից սովորել է Բերգբաուում։ 1984 թվականից Գորնիկեցի (Կնապպենրոդե) գյուղի քարտուղար և գործավար է աշխատել։ 1985-1989 թվականներին սովորել է Լայպցիգի գրական ինստիտուտում։ 1990 թվականից հանդիսանում է ազատ գրող։
1994 թվականին իր ստեղծագործությունների համար արժանացել է Ֆելբախ քաղաքի գրական մրցանակին՝ Յակուբ Չիշինսկու անվան գրական մրցանակ։


== Ստեղծագործություններ ==
Գրել է վերին լուժիկերենով.

«Wróćo ja doprědka du», 1990,
«Pře wšě płoty», 1994,
«Pobate bobate», 1999,
«My na AGRA», 2004,
«Prjedy hač woteńdźeš», 2011։


== Ծանոթագրություններ ==


== Գրականություն ==
Гугнин А. А., Введение в историю серболужицкой словесности и литературы от истоков до наших дней, Российская академия наук, Институт славяноведения и балканистики, научный центр славяно-германских отношений, М., 1997, стр. 7, 174, 181—182, ISBN 5-7576-0063-2
Ralph Grüneberger (Hg.)/Gesellschaft für zeitgenössische Lyrik. Poesiealbum neu. Ausgaben 2/2008, 1/2012, 1/2013.
Dichtung des 20. Jahrhunderts: Meine 24 sächsischen Dichter, Hrsg. Gerhard Pötzsch, 2 CDs, Militzke Verlag Leipzig 2009, ISBN 978-3-86189-935-8


== Արտաքին հղումներ ==
Մատենագրություն
Նարատովո

Նարատովո (ռուս.՝ Наратово, բաշկիրերեն՝ Нарат), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քծնանք

Քծնանք, ինչ-որ մեկի բարեհաճությանն արժանանալու նպատակով՝ հաճոյակամ, հաճախ նաև կեղծավոր գովաբանում, ստորաքարշություն։


== Գրականությունում ==
Պատմականորեն այնպես է դասավորվել, որ քծնանքը հանդես է եկել որպես միապետների հետ շփման հիմնական ձև։ Վերածննդի դարաշրջանում եղել է գրողների սովորական գործողություններից, որոնք դա անում էին իշխող միապետներին շողոքորթելու համար։ Օրինակ՝ Էդմունդ Սփենսերը գովաբանել է Եղիսաբեթ I-ին՝ «Փերիների թագուհին» պոեմում, Ուիլյամ Շեքսպիրը քծնել է Հակոբ Ա-ին՝ «Մակբեթում», կամ օրինակ Նիկոլո Մաքիավելիին գովաբանել է Լորենցո Մեդիչիին՝ «Տիրակալը» տրակտատում։
Հիմնականում քծնելը համարվում է բացասական գործողություն։ Օրինակ «Աստվածաշունչ» գրքում քննադատվում են քծնողները, իսկ Հիսուսը՝ առանց քծնանքի խոսելու դառնում է օրինակ։

Դանթե Ալիգիերիի «Աստվածային կատակերգություն» ստեղծագործության մեջ՝ քծնողներին դասում է Դժոխքի 8-րդ շրջանի 2-րդ խանդակում, որտեղ նրանք կպչում են արգասիքներից։ Դա բացատրվում է նրանով, որ նրանց կյանքի օրոք կատարած քծնանքը նման է կղանքի։
Դասական գրականությունում քծնանքը հանդիսանում է կերպարների բնավորության հիմնական գծերից։ Այդպիսի օրինակներից են Գրիմ Գնիլոուսթը՝ Ջոն Ռոնալդ Ռուել Թոլքինի «Մատանիների տիրակալը» վիպաշարից, Հոներիլիան և Ռեգանան՝ «Լիր արքայից», կամ Յագոն՝ Ուիլյամ Շեքսպիրի «Օթելլո» ստեղծագործությունից։


== Փիլիսոփայությունում ==
Պատմաբանները և փիլիսոփաները ուշադրություն են դարձրել քծնանքին որպես էթիկայի և քաղաքականության ոլորտի խնդիր։ Հին Հունաստանի փիլիսոփա Պլուտարքոսը գրել է էսսե «ինչպես տարբերել քծնողին՝ ընկերոջից»։ «Հիմարության գովաբանությունը» ստեղծագործությունում՝ Էրազմ Ռոտերդամցին դրական է արձագանքել քծնանքին, իր կարծիքով այն. «քաջալերում է ոգով կոտրվածներին, ուրախացնում է տխուրներին, բարձրացնում է տկարներին, արթնացնում է թմրածներին, բուժում է հիվանդներին, մեղմացնում է չարերին, մտերմացնում է սիրահարներին՝ մտերմացնում է, իսկ մտերմացնելուց հետո՝ միավորում է։ Դրդում է պատանիներին ուսման, ուրախացնում է ծերունիներին, գովերքի տեսքով և առանց վիրավորանքի խրախուսում է միապետերին։ Հիմնականում, դրա շնորհիվ յուրաքանչյուրը դառնում է ինքն իրեն ավելի հաճելի և անուշ, դրանում էլ հենց կայանում է ամենամեծ երջանկությունը»։


== Տես նաև ==
Նարցիսիզմ


== Ծանոթագրություններ ==
Լեպորանո

Լեպորանո  (իտալերեն՝ Leporano), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 7322 մարդ (2008 թվական), բնակչության խտությունը կազմում է 478 մարդ/կմ²։ Զբաղեցնում է 15 կմ² տարածք։ Փոստային ինդեքսն է՝ 74020։ Հեռախոսային կոդը՝ 099։
Քաղաքի հովանավորը սուրբ Էմիդիոն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 099 5316411
Էլեկտրոնային փոստ՝ segreteria@comuneleporano.it
Պաշտոնական կայք՝ http://www.comuneleporano.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բիկուժա

Բիկուժա (ռուս.՝ Биккужа, բաշկիրերեն՝ Биккужа), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 104 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուգոլնիցա (Պոդլեսնայայի վտակ)

Ուգոլնիցա (ռուս.՝ Угольница), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պոդլեսնայա գետի աջ ափում՝ 2 կմ հեռավորության վրա։ Գետի երկարությունը 10 կմ է։ Ակունքը գտնվում է Ուգոլնիցա անմարդաբնակ գյուղում, 14 կմ դեպի հարավ-արևելք Շուիսկոյ գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007353
Հիդրոլոգիական ուսումնասիրությունների կոդը - 103000735
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կառլացո

Կառլացո (իտալերեն՝ Carlazzo), կոմունա Իտալիայի Լոմբարդիա մարզի Կոմո գավառում։ Բնակչության թիվը կազմում է 2692 մարդ, բնակչության խտությունը կազմում է 224 մարդ/կմ²։ Զբաղեցնում է՝ 12 կմ² տարածք։ Հեռախոսի կոդ՝ 0344։ Փոստային ինդեքս՝ 22010։


== Ծանոթագրություններ ==
Խալտուրինա (գյուղ, Սախնովշչինսկի շրջան)

Խալտուրինա (ուկրաիներեն՝ Халтуріна), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1920 թվականին։
2001 թվականի տվյալներով Խալտուրինա գյուղում բնակվում էր 32 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 246,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաուլ Բրավո

Ռաուլ Բրավո Սանֆելիկս (իսպ.՝ Raúl Bravo Sanfélix, ապրիլի 14, 1981(1981-04-14), Palma de Gandia, Safor, Վալենսիա, Վալենսիա, Իսպանիա), իսպանացի ֆուտբոլիստ, հունական «Վերիա» ակումբի պաշտպանը, Իսպանիայի ազգային հավաքականի նախկին ֆուտբոլիստ։


== Ակումբային կարիերա ==
Սկսել է խաղալ «Պալմա» և «Գանդիա» ակումբներում։ 16 տարեկանում միացել է «Ռեալ Մադրիդի» պատանեկան թիմին, որտեղ անցկացրել է շուրջ 3 տարի։ Հետո խաղացել է «Ռեալ-C» և «Ռեալ-B» ակումբներում՝ համապատասխանաբար չորրորդ և երրորդ դիվիզիոններում։ Առաջին թիմում դեբյուտել է 2001 թվականի հոկտեմբերի 6-ին «Սանտյագու Բերնաբեուում»՝ «Ատլետիկ Բիլբաոյի» դեմ խաղում (2-0)՝ ստանալով ազգային հավաքական հրավիրվելու համար իրեն լավ դրսևորելու շանս։ Սկսել է մարզվել առաջին թիմի հետ, որն այդ ժամանակ գլխավորում էր Վիսենտե դել Բոսկեն։
2003 թվականին վարձակալության հանձնվեց «Լիդս Յունայթեդում», որտեղ իրեն չկարողացավ լավ դրսևորել, խաղալով ընդամենը 5 խաղ։ Վերադառնալով «Ռեալ», նա սկսեց ավելի հաճախ դուրս գալ խաղադաշտ, բայց հիմնական կազմի խաղացող այդպես էլ չդարձավ։
2007 թվականի օգոստոսինԲրավոն քառամյա պայմանագիր կնքեց «Օլիմպիակոս» ակումբի հետ, տրանսֆերի արժեքը կազմեց 2,3 միլիոն եվրո։
«Օլիմպիակոսում» նա խաղադաշտ էր դուրս գալիս հազվադեպ (13 խաղ երկու մրցաշրջանում)։ 2009 թվականի ձմեռային տրանսֆերային պատուհանի ընթացքում վարձակալական իրավունքներով տեղափոխվեց «Նումանսիա» ակումբ, որտեղ խաղաց 6 խաղ, ինչից հետո վերադարձավ Հունաստան։


== Միջազգային կարիերա ==
1997-1998 թվականներին հանդես է եկել Իսպանիայի մինչև 16 տարեկանների հավաքականում, նրա հետ Ալգավրիում հաղթել է մրցաշար։ Մինչև 17 տարեկանների հավաքականի կազմում Նիմբուրկում հաղթել է միջազգային մրցաշար, որի երեք խաղերում խփել է երկու գոլ։ 2002 թվականին երիտասարդական հավաքականում անցկացրել է 3 խաղ։
Ազգային հավաքականում դեբյուտել է 2002 թվականի օգոստոսի 21-ին՝ Հունգարիայի դեմ ընկերական խաղում։ Մասնակցել է Եվրո 2004-ին, որին իսպանացիները չկարողացան դուրս գալ խմբից, խաղացել է խմբային փուլի բոլոր երեք՝ Պորտուգալիայի, Ռուսաստանի և Հունաստանի խաղերը։ Դրանից հետո նա երբեք չհրավիրվեց հավաքական։ Ընդհանուր առմամբ այնտեղ խաղացել է 14 խաղ։


== Վիճակագրություն ==
Մարտի 18, 2015-ի դրությամբ


=== Նշումներ ===


== Ձեռքբերումներ ==
«Ռեալ Մադրիդ»Իսպանիայի չեմպիոն՝ 2002-03, 2006-07
Իսպանիայի առաջննությունում երկրորդ տեղ՝ 2004-05, 2005-06
Իսպանիայի առաջննությունում երրորդ տեղ՝ 2001-02
ՈՒԵՖԱ Չեմպիոնների Լիգա՝ 2001-02«Օլիմպիակոս»Հունաստանի ֆուտբոլի առաջնություն՝ 2007-08, 2008-09, 2010-11


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
National team data
Ցուցանիշները soccerbase.com կայքում (անգլ.)
Բեյք

Բեյք, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 44 կմ արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բալեարյան կղզիներ

Բալեարյան կղզիներ (իսպ.՝ Islas Baleares, ([ˈislas βaleˈaɾes]), կաթալաներեն՝ Illes Balears), մի փոքր կղզեխումբ Միջերկրական ծովի արևմուտքում։ Կղզիները մտնում են Իսպանիայի կազմի մեջ և ունեն ինքնավար մարզի կարգավիճակ։ Կենտրոնը և ամենամեծ քաղաքը Պալմա դե Մալյորկան է։


== Աշխարհագրություն ==
Կղզեխումբը կազմված է մի խումբ կղզիներից՝

Գիմնեսյան կղզիներ - Մենորկա, Մայորկա, Կամրերա, Դրագոներա, Օդի կղզին և այլն,
Պիտիույյան կղզիներ (կոչվում են նաև Սոճինյան) - Իբիցա (Իվիսա) և Ֆորմենթերա։Տարածքը 4992 կմ² է (17-րդ տեղը)։ Ամենամեծ կղզիները՝ Մայորկա, Մենորկա, Իբիցա և Ֆորմենթերա։


== Տես նաև ==
Կանարյան կղզիներ
Իսպանիայի վարչական բաժանում


== Ծանոթագրություններ ==


== Արտաքին հղումներ ==
Բալեարյան կղզիների պաշտոնական կայքը Archived 2009-07-17 at the Wayback Machine.
www.in2menorca.com - guide for independent travellers
Illes Balears - Official travel website for the Balearic Islands
BalearesWeb - Website directory for the Balearic Islands
Baleares Travel Net - Travel website directory in the Balearics
SpainInfo - Touristic information of the Balearic Islands Archived 2009-05-29 at the Wayback Machine.
Balearic Islands Tourist Information Archived 2007-04-30 at the Wayback Machine.
Ibiza Map - Maps of the Balearic Island of Eivissa Archived 2010-03-16 at the Wayback Machine.
Minorcan history at the Consell Insular de Menorca's web page
Travel guide to the Balearic Islands Archived 2009-02-27 at the Wayback Machine.
Resorts transfers from Airport Archived 2009-07-25 at the Wayback Machine.
Travel Guide - Balearic Tourist Guide
Հույսեր

Հույսեր, հայկական արական անուն։ Հայերեն հույս բառի հոգնակի ձևն է։ Հիշատակված է մեկ անգամ ուշ ժամանակի անթվական և սխալաշատ մի հիշատակության մեջ։


== Ծանոթագրություններ ==
(5811) Կեկ

(5811) Կեկ (անգլ.՝ Keck), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,598607 ա. մ., առավելագույնը մոտենում է 1,8073 ա. մ. հեռավորության վրա և հեռանում 3,3899 ա. մ.։ Արեգակի շուրջ մեկ ամբողջական պտույտ է կատարում 1530,06 երկրային օրվա ընթացքում, իր ուղեծրով շարժվելով միջինում 0,235284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5811) Կեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդակ

Անվան այլ կիրառումների համար տե՛ս՝ Անդակ (այլ կիրառումներ)Անդակ, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կական Վերին

Կական Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օրդայու

Օրդայու (ռուս.՝ Ордаю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 815 կմ հեռավորության վրա։ Գետի երկարությունը կազմում է 26 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ - 03050100212103000064716
Կոդը ըստ հիդրոլոգիական հետազոտության (ՌԴ) - 103006471
Ավազանի կոդը - 03.05.01.002
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Նանս շրջան (Նեբրասկա)

Նանս շրջան (անգլ.՝ Nance County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.142 կմ² է, բնակչությունը՝ 4.038 մարդ (2010 թ. տվյալներով)։ Շրջկենտրոնն է Ֆուլերտոն բնակավայրը։ Կազմավորվել է 1879 թ.։